Վերադառնալով փողոցների անվանափոխությանը՝ շարունակենք. Դրա կողմնակիցները, օրինակ, առաջ են քաշում այսպիսի անսասան արգումենտներ. Հայաստանի հերոս Լեոնիդ Ազգալդյանի անունը պետք է անմահանա փողոցի անվանման մեջ: Ո՞վ է վիճում, թե Ազգալդյանը, թե մեր մնացած հերոսներն անշուշտ արժանի են դրան, որ իրենց անուններով ոչ միայն փողոցներ անվանվեն, այլ նաև հրապարակներ, նույնիսկ քաղաքներ: Միայն թե այդ փողոցները, հրապարակներն ու քաղաքները նախ պետք է կառուցել, թե չէ հեշտ է անվանափոխել այն, ինչը դու չես կառուցել, հեշտ է քանդել ուրիշի ստեղծածը: